**OBRAZEC št. 7**

**Občina Trebnje, Goliev trg 5,** **8210 Trebnje**, ki jo zastopa župan Alojzij Kastelic,

identifikacijska številka za DDV: SI 34728317

matična številka: 5882958000

transakcijski račun: SI56 0110 0010 0013 047, odprt pri Banki Slovenije, UJP Novo mesto

(v nadaljevanju: **naročnik**)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ki ga zastopa \_\_\_\_\_\_\_\_\_\_\_\_\_\_\_\_\_\_\_\_

identifikacijska številka za DDV: \_\_\_\_\_\_\_\_\_\_\_

matična številka: \_\_\_\_\_\_\_\_\_\_\_

transakcijski račun: \_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_

(v nadaljevanju: **izvajalec**),

sklepata naslednjo

**POGODBO**

**o »****Izdelavi projektne dokumentacije IZP za ureditev krožnega križišča na obstoječem križišču lokalnih cest LC 425 051 Trebnje center-Štefan, LC 425 052 Trebnje-grad in LC 425 001 Trebnje-Račje selo«**

1. **UVODNE DOLOČBE**
2. člen

Pogodbeni stranki uvodoma ugotavljata, da:

* je naročnik skladno z Zakonom o javnem naročanju (Uradni list RS, št. 91/15 in 14/18; v nadaljevanju: ZJN-3) in Navodili o izvajanju postopkov evidenčnih in javnih naročil in o evidencah naročil naročnika Občine Trebnje, št. 007-7/2020-3 z dne 21. 12. 2020, izvedel postopek zbiranja ponudb v sklopu javnega razpisa za oddajo javnega naročila za izbiro izvajalca za »Izdelavo projektne dokumentacije IZP za ureditev krožnega križišča na obstoječem križišču lokalnih cest LC 425 051 Trebnje center-Štefan, LC 425 052 Trebnje-grad in LC 425 001 Trebnje-Račje selo«;
* je naročnik kot najugodnejšega ponudnika na podlagi predloženih ponudb ponudnikov in Odločitve o oddaji naročila, št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, izbral zgoraj navedenega izvajalca.

1. člen

Ta pogodba je sklenjena v skladu s programom del občinske uprave in s sprejetim Odlokom o proračunu Občine Trebnje za leto 2021 (Uradni list RS, št. 36/21, 135/21; v nadaljevanju: Odlok o proračunu).

1. **PREDMET POGODBE**
2. člen

Predmet te pogodbe je izdelava projektne dokumentacije IZP za ureditev krožnega križišča na obstoječem križišču lokalnih cest LC 425 051 Trebnje center-Štefan, LC 425 052 Trebnje-grad in LC 425 001 Trebnje-Račje selo, ponudba izvajalca in projektna naloga sta sestavna dela te pogodbe.

1. člen

S to pogodbo naročnik odda, izvajalec pa prevzame vsa dela in obveznosti, določene z naslednjimi dokumenti:

* Razpisna dokumentacija naročnika v postopku oddaje javnega naročila, objavljenega na spletni strani občine, dne \_\_\_\_\_\_\_\_\_\_\_\_;
* Ponudba izvajalca št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_;
* Projektna naloga št. 430-70/2021, z dne 20. 9. 2021.

Izbrani ponudnik vso dokumentacijo izdela in preda naročniku v vsebini in obliki, kot je določeno z zgornjimi dokumenti in to pogodbo.

Stranki štejeta pogodbeno delo v opisu iz tega člena za bistveno sestavino pogodbe.

1. **POGODBENA VREDNOST**
2. člen

Pogodbena vrednost znaša \_\_\_\_\_\_\_\_\_\_\_\_\_\_\_\_\_(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_). Cena vključuje davek na dodano vrednost.

Pogodbena cena je fiksna.

V pogodbeni ceni so vključeni vsi materialni stroški, povezani s predmetom naloge in vsa dela, ki sledijo iz veljavne zakonodaje in niso posebej navedena v projektni nalogi, kot tudi vse dnevnice in ostali dodatni stroški povezani z izvedbo naloge, prav tako vse ure koordinacije in udeležbe na sestankih z naročnikom in njegovim inženirjem.

V zavarovanje dobre izvedbe pogodbenih obveznosti, dokončanje prevzetega dela iz pogodbe in odprave napak, izroči izvajalec naročniku v roku deset (10) dni od dneva podpisa pogodbe menico z menično izjavo v višini 10 % pogodbene vrednosti (z DDV), ki velja še 30 dni dlje, kot je v tej pogodbi določen skrajni rok za izvedbo naročila.

Kakovost dobavljenega blaga (ali izvedenih del) mora ustrezati obstoječim standardom.

1. **ROKI IZVEDBE DEL**
2. člen

Izvajalec bo izvedel vsa dela v zvezi z naročilom v skladu s to pogodbo v naslednjih rokih:

* začetek del v roku petih (5) dni po podpisu pogodbe s strani obeh pogodbenih strank,
* dokončanje vseh del po tej pogodbi najpozneje do 30. 11. 2021.

Izvajalec se obvezuje v rokih, ki so navedeni v prejšnjem odstavku tega člena, izvesti javno naročilo in pri tem upoštevati vse zahteve naročnika v zvezi z roki izvedbe del.

Če izvajalec ne začne z deli v pogodbenem ali naknadno določenem roku, sme naročnik oddati dela v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, trpi izvajalec del iz te pogodbe. Enako sme ukrepati naročnik, če izvajalec neupravičeno prekine ali ustavi dela.

1. člen

Če izvajalec zamuja glede na rok dokončanja del iz prvega odstavka prejšnjega člena te pogodbe, je o tem dolžan pred iztekom roka pisno obvestiti naročnika in ga zaprositi za podaljšanje roka.

Pogodbeno dogovorjeni rok se lahko podaljša izključno in samo v primeru, da tako odloči naročnik.

V primeru podaljšanja roka izvedbe del iz prejšnjega člena te pogodbe se sklene aneks k tej pogodbi, sicer se šteje, da rok ni bil podaljšan.

V primeru podaljšanja roka dokončanja del mora izvajalec predložiti naročniku ustrezno podaljšanje veljavnosti menice z menično izjavo za dobro izvedbo pogodbenih obveznosti.

1. **OBVEZNOSTI IZVAJALCA**
2. člen

Izvajalec se obvezuje, da bo:

* projektno dokumentacijo IZP izdelal v skladu z dokumenti, navedenimi v 4. členu te pogodbe, zahtevami naročnika in z upoštevanjem obstoječe slovenske zakonodaje s področja graditve objektov in standardov, ki veljajo v Republiki Sloveniji za projektiranje in graditev tovrstnih objektov, veljavnih prostorskih aktov za predmetno območje pozidave ter projektnih pogojev;
* vsa dela po tej pogodbi opravil vestno in strokovno pravilno po vseh sodobnih izsledkih znanosti in stroke, pošteno, kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z naročnikom in ob upoštevanju njegovih ekonomskih in tehničnih pogojev;
* storitve izvedel v pogodbeno določenih rokih;
* ščitil interese naročnika.

Izvajalec je med izvedbo pogodbenega dela dolžan omogočiti naročniku vpogled v potek izvajanja storitve in v izdelavo posameznega segmenta projekta ter naročnika sproti seznanjati oziroma pridobiti njegovo odobritev k sprejetim rešitvam.

1. člen

Izvajalec mora naročniku izročiti vso dokumentacijo v predpisani vsebini in obliki, določeni v tej pogodbi, v pogodbeno določenem roku:

* 2 digitalna in
* 6 tiskanih izvodov;
* vmesno delovno gradivo se oddaja v elektronski obliki.

Izdelan IZP mora v digitalni obliki oddati na naslednji način:

* grafični del v vektorskem .dwg, .dxf ali .shp formatu ter pdf formatu,
* tekstualni del v formatu .pdf,
* tabelarični del v formatu .xls ali .xlsx in vse v nezaklenjeni obliki.

1. **OBVEZNOSTI NAROČNIKA**
2. člen

Za opravljanje storitve po tej pogodbi bo naročnik sproti spremljal delo izvajalca. Naročnik lahko zahteva poročila oz. vmesna poročila o izvedenih delih, o času in rokih, ki jih naročnik določi v pisnem zahtevku.

Poročila o izvedenih aktivnostih po tej pogodbi je naročnik dolžan pregledati najkasneje v roku petih (5) delovnih dni od dneva prejema s strani izvajalca.

Če naročnik izdelka ali poročila o opravljenem delu ne zavrne v roku osmih (8) delovnih dni, je dolžan prejeti račun plačati 30. dan od prejema računa.

1. člen

Naročnik poravna nesporne pogodbene obveznosti na podlagi računa izvajalca na njegov transakcijski račun št. \_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_, iz sredstev, zagotovljenih v Odloku o proračunu Občine Trebnje za leto 2021 (Uradni list RS, št. 36/21, 135/21), pod proračunsko postavko 13005 Investicije in investicijsko vzdrževanje lokalnih cest, konto 42080400 Načrti in druga projektna dokumentacija; NRP št.: OB130-21-0018 Inv.vzdrževanje lokalnih cest 2021/2022.

Račun izvajalec izstavi po izročeni dokumentaciji, navedeni v 9. členu, ter po vseh pridobljenih projektnih pogojih. Račun izvajalec izstavi elektronsko preko spletne aplikacije UJPnet.

1. člen

Če naročnik ugotovi, da kakovost izdelave pogodbenega dela ne ustreza pogodbenim zahtevam oz. je v nasprotju s predpisi, v skladu s katerimi je potrebno izvesti pogodbeno delo, lahko brez obveznosti razdre pogodbo.

1. člen

Z dnem plačila postanejo vse materialne in druge avtorske pravice (pravica reproduciranja, distribuiranja, javnega prikazovanja, predelave) izvajalca, ki nastanejo v zvezi s to pogodbo, last naročnika v neomejenem obsegu in za ves čas njihovega trajanja, razen moralne avtorske pravice, ki ostane avtorju.

Če izvajalec v okviru izvajanja te pogodbe samostojno v celoti ustvari avtorsko delo, pripada naročniku neizključna in prenosljiva pravica uporabe tega dela. Izvajalec je ob predaji avtorskega dela dolžan naročniku izročiti celotno izvedbeno in uporabniško dokumentacijo.

Naročnik ima pravico, da avtorske pravice, ki jih pridobi na podlagi te pogodbe, prenaša naprej na tretje osebe, ne da bi za to potreboval izrecno soglasje izvajalca in ne da bi moral za tak prenos izvajalcu izplačati kakršenkoli dodaten avtorski honorar. Izvajalec se tudi izrecno odreka vsakršni materialni avtorski pravici na predelavah svojega avtorskega dela.

1. **PROTIKORUPCIJSKA KLAVZULA**
2. člen

V primeru, da se ugotovi, da je izvedba javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je pogodba nična.

Naročnik bo v primeru ugotovitve o domnevnem obstoju dejanskega stanja iz prejšnjega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **PREDSTAVNIKI POGODBENIH STRANK**
2. člen

Predstavnik naročnika po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **REŠEVANJE SPOROV**
2. člen

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno v skladu s pogodbo z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz te pogodbe odločalo stvarno pristojno sodišče po sedežu naročnika.

1. **KONČNE DOLOČBE**
2. člen

Pogodba je sklenjena in začne veljati z dnem podpisa zadnje od obeh pogodbenih strank.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

Za pogodbena razmerja, ki niso urejena s to pogodbo, se uporabljajo določila Obligacijskega zakonika (Uradni list RS, št. 97/07 – uradno prečiščeno besedilo in 64/16 – odl. US).

1. člen

Pogodba je sestavljena in podpisana v dveh (2) enakih izvodih, od katerih prejme vsaka od pogodbenih strank po en (1) izvod.

|  |  |  |
| --- | --- | --- |
| IZVAJALEC: |  | NAROČNIK: |
|  |  | **OBČINA TREBNJE** |
|  |  | Alojzij Kastelic  ŽUPAN |
| žig |  | žig |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |